Messier 2, M2 oziroma NGC 7089  je kroglasta zvezdna kopica v ozvezdju Vodnarja. Leži 5° severno od zvezde Beta Vodnarja. Je ena največjih znanih kroglastih kopic, odkril pa jo je Jean-Dominique Maraldi leta 1746.

Odkritje 

Maraldi jo je odkril leta 1746, ko je opazoval komet skupaj z Jacquesom Cassinijem. M2 je pod popolnoma temnim nebom in v izjemnih razmerah ravno še vidna s prostim očesom. V binokularju ali manjšem daljnogledu se jo prepozna kot nezvezdno telo, medtem ko jo večji daljngledii delno razdrobijo na posamezne zvezde, med katerimi so najsvetlejše 13. magnitude.

Značilnosti 

Kopica je približno 37.500 svetlobnih let oddaljena od Zemlje in ima 175 sv. l. v premeru, torej je ena največjih znanih kroglastih kopic. Je bogata z zvezdami, zgoščena in precej eliptična. Je 13 milijard let stara in je ena od starejših kroglastih kopic v krajevni Galaksiji. V njej je približno 150.000 zvezd, med katerimi je 21 znanih spremenljivk. Najsvetlejše so rumene in rdeče orjakinje. Najpogostejši spektralni tip je F4.

Sklici 

Kroglaste zvezdne kopice
Astronomska telesa, odkrita leta 1746